|  |  |
| --- | --- |
| **Частична предварителна оценка на въздействието** | |
| **Институция:**  Министерство на земеделието, храните и горите  Изпълнителна агенция „Борба с градушките“ (ИАБГ) | **Нормативен акт:**  Постановление на Министерския съвет за изменение и допълнение на Постановление  № 44 на Министерския съвет от 2010 г. за определяне на зоните във въздушното пространство на Република България, в които се ограничава въздухоплаването (обн., ДВ, бр. 25 от 2010 г.) |
|  | **………………………………………………** |
| **Лице за контакт:**  Симеон Главчев – директор на дирекция „Финансови, административни и правни дейности“ | **Телефон и ел. поща:**  02/ 9152951  sglavchev@weathermod-bg.eu |
| **1. Проблем/проблеми за решаване:**  **Необходимост от изменение и допълнение на нормативен акт, определящ опасните зони във въздушното пространство на Република България, поради въвеждане в експлоатация на една нова ракетна площадка за изстрелване на противоградови ракети, а също и промяна на местоположението на друга съществуваща площадка.**  *1.1. Кратко опишете проблема/проблемите и причините за неговото/тяхното възникване. По възможност посочете числови стойности.*  В системата за защита от градушки на територията на Република България е необходимо да бъдат извършени изменения, свързани с местоположението на две ракетни площадки, попадащи в обхвата на Регионална дирекция „Борба с градушките“ гр. Грамада, област Видин. Измененията се налагат поради необходимостта от намаляване на забранените сектори за стрелба в посока към държавната граница и по този начин да бъде оптимизирана противоградовата защита в района. Тъй като всяка площадка представлява център на опасна зона във въздушното пространство, е необходимо в тези зони въздухоплаването да бъде ограничавано при определени условия. Всички действащи към момента площадки от системата на противоградовата защита са с точно определени географски координати, които са подробно описани в Постановление № 44 на Министерския съвет от 2010 г. за определяне на зоните във въздушното пространство на Република България, в които се ограничава въздухоплаването (ПМС № 44/2010). Измененията на посочения нормативен акт, свързани с двете ракетни площадки, могат да бъдат определени по следния начин:  1. Ракетна площадка, представляваща център на зона D 1523 съгласно чл. 3, ал. 1 от ПМС № 44/2010, следва да бъде преместена на ново място, като съответно на ред D 1523 от таблицата към чл. 3, ал. 1 от ПМС № 44/2010 трябва да бъдат записани новите координати на площадката, а именно – 44°00’56”СШ 022°50’48”ИД.  2. В близост до село Кутово, община Видин, област Видин се предвижда да бъде изградена нова ракетна площадка. Извършено е трасиране, означаване и координиране на имота. В тази връзка в таблицата към чл. 3, ал. 1 от ПМС № 44/2010 следва да бъде създаден нов ред D1524 с координати 44°01’33”СШ 022°59’50”ИД.  Постановление № 44 на Министерския съвет от 2010 г. за определяне на зоните във въздушното пространство на Република България, в които се ограничава въздухоплаването, определя географските координати на действащите ракетни площадки за изстрелване на противоградови ракети на територията на България. За да бъдат въведени в експлоатация новите две ракетни площадки, е необходимо техните координати да бъдат включени в списъка по чл. 3, ал. 1 от ПМС № 44/2010. След изменението на ПМС № 44/2010 новите координати трябва да бъдат вписани в ежегодния бюлетин Aeronautical Information Publication (AIP), издаван от Международната организация за гражданска авиация.  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Проблемът не може да се реши в рамките на съществуващата нормативна уредба чрез промяна в организацията на работа и/или чрез въвеждане на нови технологични възможности.  *1.3. Посочете защо действащата нормативна рамка не позволява решаване на проблема/проблемите.*  Постановление № 44 на Министерския съвет от 2010 г. за определяне на зоните във въздушното пространство на Република България, в които се ограничава въздухоплаването определя конкретно всяка една от забранените, ограничените и опасните зони във въздушното пространство на Република България и посочва точно координатите им. Съгласно цитирания нормативен акт работата на полигоните за борба с градушките се разрешава само при осигурена комуникация между съответния полигон и Центъра за координиране използването на въздушното пространство на Република България. От своя страна тази комуникация е възможна само по отношение на вписаните в нормативния акт зони. Новосъздадени зони или зони с променени координати не могат да бъдат ползвани.  *1.4. Посочете задължителните действия, произтичащи от нормативни актове от по-висока степен или актове от правото на ЕС.*  Законът за гражданското въздухоплаване разпорежда, че Министерският съвет определя зоните във въздушното пространство, в които може да се ограничава въздухоплаването.  Проектът на постановление на Министерския съвет не съдържа разпоредби, транспониращи актове на Европейския съюз.  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*  Последваща оценка на въздействието не е извършвана. | |
| **2. Цели:**  **Цел 1 Обезпечаване на сигурността и безопасността на въздухоплаването над територията на Република България –** целта е след въвеждане в експлоатация на новата площадка и промяната на местоположението на съществуващата ракетна площадка да бъде осигурена сигурност и безопасност на въздухоплаването чрез спазване на законодателството в областта.  **Цел 2 Оптимизиране на противоградовата защита в района на община Видин –** включването на двете площадки в системата за противоградова защита ще оптимизира и подобри защитата от градушки в района на община Видин, като по този начин ще бъдат намалени загубите от селскостопанска продукция.  *Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.* | |
| **3. Заинтересовани страни:**  **Пряко заинтересовани страни**  - Министерство на земеделието, храните и горите;  - Изпълнителна агенция „Борба с градушките“;  - Министерството на отбраната – Военновъздушните сили на Република България;  - Център за координиране използването на въздушното пространство;  - Държавно предприятие „Ръководство на въздушното движение“;  - Министерство на вътрешните работи – Главна дирекция „Национална полиция“;  - авиокомпании, извършващи полети над територията на България;  **Косвено заинтересовани страни**  Земеделски стопани физически и юридически лица  *Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* | |
| **4. Варианти на действие. Анализ на въздействията:** | |
| **4.1. По проблем 1:** | |
| **Вариант 1 „Без действие“:**  **Описание:**  Този вариант се характеризира с непредприемането на никакви действия, които да разрешат описания проблем. Констатирания проблем ще продължи да съществува и определените цели няма да бъдат постигнати  **Положителни (икономически/социални/екологични) въздействия:**  Не са идентифицирани.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  - За Изпълнителна агенция „Борба с градушките“ – Няма да бъдат въведени в действие двете площадки, което ще доведе до компрометиране на противоградовата защита в района и ще се обезсмислят извършените до момента разходи, свързани с промяната. Това от своя страна води до непълнота в изпълнението на приоритетите на държавата, свързани със защитата от градушки.  - За земеделските стопани – Намалена ефективност на противоградовата защита, което ще доведе до загуби на земеделска продукция.  *(върху всяка заинтересована страна/група заинтересовани страни)*  **Специфични въздействия:**  Не са идентифицирани  **Въздействия върху малките и средните предприятия:**  Няма ефект  **Административна тежест:**  Няма ефект  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)*  **Вариант 2 „Приемане на Постановление на Министерския съвет за изменение и допълнение на Постановление № 44 на Министерския съвет от 2010 г. за определяне на зоните във въздушното пространство на Република България, в които се ограничава въздухоплаването**  **Описание:**  Приемането на Постановление на Министерския съвет за изменение и допълнение на Постановление № 44 Министерския съвет от 2010 г. за определяне на зоните във въздушното пространство на Република България, в които се ограничава въздухоплаването, ще даде възможност за пълноценна комуникация между институциите, ангажирани в областта на безопасността на въздухоплаването.  **Положителни (икономически/социални/екологични) въздействия:**  - За Изпълнителна агенция „Борба с градушките“  Ще бъде гарантирана сигурността и безопасността на въздухоплаването над територията на Република България след въвеждането в експлоатация на двете площадки в района на община Видин.  Ще бъде осигурена възможност за изпълнение на приоритетите на държавата по прилагане на комплексен подход за превенция и управление на рискове и кризи.  - За земеделските стопани  Осигуряване ефективна защита от градушки на земеделски земи и предотвратяване на щети на земеделска продукция.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Не са идентифицирани  *(върху всяка заинтересована страна/група заинтересовани страни)*  **Специфични въздействия:**  Не са идентифицирани  **Въздействия върху малките и средните предприятия:**  Няма ефект  **Административна тежест:**  Няма ефект  *(въздействията върху малките и средните предприятия; административна тежест)*  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)* | |
| **5. Сравняване на вариантите:**  **Степени на изпълнение по критерии:** 1) висока; 2) средна; 3) ниска.  **5.1. По проблем 1:**   |  |  |  |  | | --- | --- | --- | --- | |  | | **Вариант 1**  **„Без действие“** | **Вариант 2** | | ***Ефективност*** | Цел 1: Обезпечаване на сигурността и безопасността на въздухоплаването над територията на Република България | ниска | висока | | Цел 2: Оптимизиране на противоградовата защита в района на община Видин | ниска | висока | | ***Ефикасност*** | Цел 1: Обезпечаване на сигурността и безопасността на въздухоплаването над територията на Република България | ниска | висока | | Цел 2: Оптимизиране на противоградовата защита в района на община Видин | ниска | висока | | ***Съгласуваност*** | Цел 1: Обезпечаване на сигурността и безопасността на въздухоплаването над територията на Република България | ниска | висока | | Цел 2: Оптимизиране на противоградовата защита в района на община Видин | ниска | висока |   *1.1. Сравнете вариантите чрез сравняване на ключовите им положителни и отрицателни въздействия.*  *1.2. Посочете степента, в която вариантите ще изпълнят определените цели, съгласно основните критерии за сравняване на вариантите:*  *ефективност, чрез която се измерва степента, до която вариантите постигат целите на предложението;*  *ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;*  *съгласуваност, която показва степента, до която вариантите съответстват на действащите стратегически документи.* | |
| **6. Избор на препоръчителен вариант:**  **По проблем 1: Вариант 2 „Приемане на Постановление на Министерския съвет за изменение и допълнение“** **на Постановление № 44 на Министерския съвет от 2010 г. за определяне на зоните във въздушното пространство на Република България, в които се ограничава въздухоплаването**  *Посочете препоръчителните варианти за решаване на поставения проблем/проблеми.* | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):**        …………………………………………………………………..………………………  *1.1. Изборът следва да е съотносим с посочените специфични въздействия на препоръчителния вариант за решаване на всеки проблем.*  *1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.* | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**      *1.1. Изборът следва да е съотносим с посочените специфични въздействия на избрания вариант.*  *1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*  *1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*  *1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.*  *1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*  *1.6. В случай че се изменят регулаторни режими или административни услуги, посочете промяната.* | |
| **6.3. Създават ли се нови регистри от прилагането на препоръчителния вариант (включително по отделните проблеми)?**      *Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.* | |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?**      *Изборът следва да е съотносим с посочените специфични въздействия на препоръчителния вариант.* | |
| **6.5. Потенциални рискове от прилагането на препоръчителния вариант (включително по отделните проблеми):**  Не са идентифицирани  *Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.* | |

|  |
| --- |
| **7. Консултации:**    ……………………………………………………………..………………………………  *Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.*    ……………………………………………………………………………………………..  *Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.* |
| **8. Приемането на нормативния акт произтича ли от правото на Европейския съюз?**      ………………………………………………………………………………………….  *1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).*  *1.2. Изборът трябва да съответства на посоченото в раздел 1, съгласно неговата т. 1.5.* |
| **9. Изисква ли се извършване на цялостна предварителна оценка на въздействието поради очаквани значителни последици?**      *(преценка съгласно чл. 20, ал. 3, т. 2 от Закона за нормативните актове)* |
| **10. Приложения:**  *Приложете необходимата допълнителна информация и документи.* |
| **11. Информационни източници:**  …………………………………………………………………………….  *Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.* |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Име и длъжност:** Симеон Главчев – директор на дирекция „Финансови, административни и правни дейности“ в Изпълнителна агенция „Борба с градушките“  **Дата:** 31.03.2021 г.  **Подпис:** |